OpenLLM-France/wikimedia huggingface dataset:
# Holts Summit

Holts Summit és una població dels Estats Units a l'estat de Missouri. Segons el cens del 2000 tenia 2.935 habitants.

## Demografia

Segons el cens del 2000, Holts Summit tenia 2.935 habitants, 1.124 habitatges, i 794 famílies. La densitat de població era de 342,4 habitants per km².
Dels 1.124 habitatges en un 39,1% hi vivien nens de menys de 18 anys, en un 50,6% hi vivien parelles casades, en un 14,2% dones solteres, i en un 29,3% no eren unitats familiars. En el 24,3% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,04.
Per edats la població es repartia de la següent manera: un 30,3% tenia menys de 18 anys, un 9,2% entre 18 i 24, un 31,4% entre 25 i 44, un 20% de 45 a 60 i un 9,1% 65 anys o més.
L'edat mediana era de 32 anys. Per cada 100 dones de 18 o més anys hi havia 90,2 homes.
La renda mediana per habitatge era de 35.313 $ i la renda mediana per família de 40.701 $. Els homes tenien una renda mediana de 29.622 $ mentre que les dones 23.576 $. La renda per capita de la població era de 16.633 $. Entorn del 7,6% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holts Summit». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Holts Summit». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Diploma de Carlemany del juny del 799

El diploma de Carlemany del juny del 799 és una donació reial de Carlemany de terres i beneficis a l'abadia d'Aniana, feta a Benet d'Aniana, després de la tasca d'aquest a Urgell contra l'adopcionisme. Benet d'Aniana va visitar al rei i aquest li va testimoniar la seva estimació i consideració en un diploma datat a Aquisgrà el juny del 799 en la que cedia al monestir d'Aniana diverses terra no cultivades del domini entre altres el lloc de Juvignac, anomenat antigament Fontagricole, on Benet i els seus monjos havien construït a la riba del rierol Léro un petit monestir o priorat que havien batejat com Celleneuve. Juvignac i Celleneuve van conservar aquestos noms i el rierol el va canviar a la Mousson. Al mateix temps Carlemany acordà à l'abadia d'Aniana uns terrenys no cultivats anomenats Porcarias, que havien estat donat a Benet pels comtes (segurament de Narbona) i els fidels del veïnatge, els quals estaven situats entre l'estany i la mar o sigui a la península de Cette; tanmateix va confirmar a l'abadia la possessió d'un altre petit monestir construït també sota direcció de Benet anomenat Asograde o Sograde, els límits del qual foren fixats per Leidrat de Lió (en la seva condició de missi dominici) fent plantar creus de marbre a manera de fites als llocs adients.

## Referències

* ↑ Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Mustafakemalpaşa

Mustafakemalpaşa (antigament Kirmasti) és una ciutat de Turquia, capital del districte de Mustafakemalpaşa a la província de Bursa i la regió de Màrmara. La seva població és de 56.727 habitants (2009; el 1960 tenia 16.900 habitants). Està situada a 65 km al sud-oest de Bursa als dos costats del riu Edrenos Çay (antic Ríndacos). La ciutat té diverses mesquites entre les quals una antiga força gran amb inscripcions. A alguns quilòmetres hi ha dues fonts d'aigües minerals (Dümbüldak i Akardja).
El seu nom tradicional fou Kirmasti, que podria derivar del seu nom grec, però no se sap quina ciutat antiga podia ocupar aquest lloc. Xenofont esmenta una Kremastis a la Troade. A l'època romana d'Orient apareix una Aorata, lloc on el 1113 les tropes del general Camitzes, al servei de l'emperador Aleix I Comnè, foren derrotades pels seljúcides. Prop de la moderna ciutat hi ha les restes d'un antic castell romà d'Orient similar al situat a 10 km riu amunt prop de Kesterlek i que junt amb les fortificacions d'Ulubad (l'antiga Lopadion) i de Bursa estarien destinats a parar als turcmans. Sota els otomans la vila no és esmentada fins al segle xix. A la guerra amb Grècia de 1919-1922 la població es va lliurar de ser ocupada pels grecs.
El 1925 fou rebatejada Mustafa Kemal Paşa, i modernament amb el canvi de les normes ortogràfiques del turc, s'ha modificat a Mustafakemalpaşa.

## Enllaços externs

* Lloc web de l'ajuntament Arxivat 2008-07-27 a Wayback Machine.
* Lloc web del districte
# Jesús María Prieto Valtueña

Jesús María Prieto Valtueña (Oviedo, 1944) és un metge i científic asturià establert a Navarra.
Llicenciat en medicina, fou catedràtic de medicina a la Universitat de Santiago de Compostel·la i director del departament de Medicina Interna a l'Hospital General de Galícia. En 1979 va obtenir la càtedra de patologia general de la Universitat de Navarra, de la que des del 2014 n'és catedràtic emèrit. En aquesta universitat ha estat director de l'àrea d'Hepatologia del Centre de Recerca Mèdica Aplicada (CIMA). També ha estat director científic del Departament de Medicina Interna de la Clínica Universitat de Navarra.
Ha realitzat més de 400 publicacions internacionals d'alt impacte, dirigit més de 50 tesis doctorals i aconseguit un nombre important de patents, ha promogut assaigs clínics pioners per al tractament de la cirrosi hepàtica i, en el camp de la teràpia gènica, de tumors hepàtics i digestius. Ha estat president de l'Associació Espanyola per a l'Estudi del Fetge i membre del comitè editorial de nombroses revistes internacionals de l'especialitat.
Entre altres distincions, és doctor Honoris Causa per les universitats de Porto (Portugal) i Austral (Argentina), en 2013 se li va concedir el «Recognition Award» de l'Associació Europea per a l'Estudi del Fetge (EASL), en 2014 el Premi Nacional d'Investigació Gregorio Marañón, i en 2015 la Medalla d'Or de la Universitat de Navarra.

## Referències

* ↑ "Siempre he querido que mi vida fuera un servicio a la Universidad y la medalla confirma ese servicio" Arxivat 2018-02-04 a Wayback Machine., entrevista al web de la Universitat de Navarra
* ↑ El doctor Jesús Prieto Valtueña, Premio Nacional de Investigación, Diario de Navarra, 15 d'octubre de 2014
* ↑ Elegidos los Premios Nacionales de Investigación 2014 Arxivat 2018-02-05 a Wayback Machine. al web del Ministeri
* ↑ El asturiano Jesús Prieto, Medalla de Oro de la Universidad de Navarra El Comercio, 14 de novembre de 2015

## Enllaços externs

«Obra de Jesús María Prieto Valtueña» a Dialnet.
* 'La curación de la hepatitis C se contempla a corto plazo', entrevista a El Mundo, 15 de gener de 2015
# Lutz Wanja

Lutz Wanja (Brandenburg an der Havel, 6 de juny de 1956) és un nedador alemany, ja retirat, especialista en esquena, que va competir sota bandera de la República Democràtica Alemanya durant la dècada de 1970. La seva dona, Barbara Krause, també fou una destacada nedadora.
El 1972 va prendre part en els Jocs Olímpics d'Estiu de Múnic, on va disputar dues proves del programa de natació. Fou sisè en els 100 metres esquena, mentre en els 200 metres esquena quedà eliminat en sèries. Quatre anys més tard, als Jocs de Mont-real va tornar a disputar les mateixes proves del programa de natació. Fou cinquè en els 100 metres esquena, mentre en els 200 metres esquena tornà a quedar eliminat en sèries.
En el seu palmarès destaquen una medalla de bronze en els 100 metres esquena al Campionat del Món de natació de 1973 i dues medalles de plata i una de bronze al Campionat d'Europa de natació de 1974 i 1977.
Un cop retirat va exercir d'entrenador de natació i va participar en el programa de dopatge de l'Alemanya de l'Est. En particular, Jörg Hoffmann va admetre el 1988 que Wanja li proporcionà l'esteroide anabòlic Oral-Turinabol.

## Referències

* 1 2 «Olympedia – Lutz Wanja». [Consulta: 16 juliol 2021].
* ↑ Matthias Krause (2 setembre 2012). Zeitiges Ende eines Arbeitstages. Berliner Zeitung
* ↑ Matthias Krause (2 setembre 2012). Das Ende der Ausreden naht. Berliner Zeitung
# Pla Gaià

Pla Gaià és una masia del terme municipal de Castellterçol, al Moianès.
Està situada en el sector occidental del terme, a prop del termenal amb Granera, a prop i al sud-est de la fita quilomètrica número 3 de la carretera local BV-1245, de Castellterçol a Granera.

## Enllaços externs

* Pla Gaià en el seu entorn, a l'Institut Cartogràfic de Catalunya
# Indoeuropeu

«Indoeuropeu» té aquests significats:
* Llengües indoeuropees, sèrie de llengües derivades del protoindoeuropeu
* Protoindoeuropeu, llengua reconstruïda
* Protoindoeuropeus, poble prehistòric de l'edat del coure i principis de l'edat del bronze
Viccionari
# Holtstamita

La holtstamita és un mineral de la classe dels silicats que pertany al grup de la henritermierita. Rep el seu nom en honor de Dan Holtstam per les seves contribucions a la mineralogia sueca i específicament als dipòsits de Mn del tipus Långban.

## Característiques

La holtstamita és un silicat de fórmula química Ca₃Al₂(SiO₄)₂(OH)₄. Cristal·litza en el sistema tetragonal. És l'anàleg mineral amb alumini de la henritermierita.
Segons la classificació de Nickel-Strunz, la holtstamita pertany a «9.AD - Nesosilicats sense anions addicionals; cations en [6] i/o major coordinació» juntament amb els següents minerals: larnita, calcio-olivina, merwinita, bredigita, andradita, almandina, calderita, goldmanita, grossulària, henritermierita, hibschita, hidroandradita, katoïta, kimzeyita, knorringita, majorita, morimotoïta, vogesita, schorlomita, spessartina, uvarovita, wadalita, kerimasita, toturita, momoiïta, eltyubyuïta, coffinita, hafnó, torita, thorogummita, zircó, stetindita, huttonita, tombarthita-(Y), eulitina i reidita.

## Formació i jaciments

La holtstamita va ser descoberta a la mina Wessels, a Hotazel (camp de manganès Kalahari, Cap Septentrional, Sud-àfrica). És tracta de l'únic indret on ha estat trobada aquesta espècie mineral.

## Referències

* 1 2 3 4 «Holtstamite» (en anglès). Mindat. [Consulta: 7 novembre 2015].
# Die Welt

Die Welt (El Món) és un diari alemany. Fou fundat a Hamburg l'any 1946 per les forces d'ocupació britàniques. La seva ideologia política és conservadora. El 1953, l'empresari Axel Springer va comprar el diari i des d'aleshores l'editorial epònim Axel Springer AG va continuar-ne la publicació.
La difusió mitjana de Die Welt ronda els 254.785 exemplars venuts a més de 130 països. Posseeix edicions regionals a Berlín i Hamburg; l'any 2002 es crea una edició a Baviera. A Bremen i Hamburg existeix un suplement local que es reparteix diàriament. A més, publica una versió en format més petit, Die Welt Kompakt, i el diari del diumenge 'Welt am Sonntag.
El 1993 la seu del diari va desplaçar-se d'Hamburg a Berlín.

## Referències

* 1 2 «Die Welt». Gran Enciclopèdia Catalana. Barcelona: Grup Enciclopèdia Catalana.
* ↑ IVW Quartalauflagen Estadístiques de la difusió dels diaris alemanys per la federació IVW
# Ailinginae

Ailinginae (en marshallès: Aelōn̄in Ae) és un atol deshabitat,per culpa de les proves nuclears de Castle Bravo, de l'oceà Pacífic que forma un districte legislatiu de la cadena de Ralik de les Illes Marshall. Comprèn 25 illes i illots, té una superfície terrestre de tan sols 2,8 km² i envolta una llacuna amb una superfície de 105,96 km². Es troba 13 quilòmetres a l'oest de Rongelap.

## Història

El primer albirament registrat pels europeus va ser fet pel navegant espanyol Álvaro de Saavedra l'1 de gener de 1528. Juntament amb l'atol Utirik i l'atol Rongelap, foren nomenats "Islas de los Reyes" per la proximitat de l'Epifania.
L'atol va ser reclamat per l'Imperi Alemany, juntament amb la resta de les Illes Marshall, el 1884. Després de la Primera Guerra Mundial va quedar sota el domini de l'Imperi Japonès. Després de la Segona Guerra Mundial va quedar sota el control dels Estats Units. Forma part de les Illes Marshall des de la seva independència, el 1986. L'atol és deshabitat des del 1954, quan els pocs illencs van ser evacuats a causa de la por per les proves nuclears de Castle Bravo al proper atol de Bikini.

## Referències

* ↑ Marshallese-English Dictionary - Place Name Index
* ↑ «Marshall Islands - Ailinginae», 23-12-2010. Arxivat de l'original el 2010-12-23. [Consulta: 10 novembre 2020].
* 1 2 «Marshall Islands Municipalities». [Consulta: 10 novembre 2020].
* ↑ Brand, Donald D. The Pacific Basin: A History of its Geographical Explorations The American Geographical Society, New York, 1967, p.121
# Mustafà Fadil Paixà

Mustafà Fadil Paixà "Misirli" o “l'Egipci” (El Caire 1830- Istanbul, 2 de desembre de 1875), polític otomà, fill d'Ibrahim Paixà d'Egiptei net de Muhàmmad Alí Paixà.
Va seguir carrera a la cort otomana i fou visir (1858), ministre d'Educació (1862) i de Finances (1863). Va dimitir el 1864. President del Majlis-i Khazain (1865) fou revocat el 1866 per criticar Fuad Paixà i expulsat de l'Imperi Otomà. Va anar llavors a París i va encapçalar el moviment liberal turc. El 1867 va poder tornar a l'Imperi i després d'ocupar alguns càrrecs fou ministre de Finances el 1870 i després de Justícia (1871); Va ocupar aquest càrrec fins al gener de 1872.

## Referències

Gövsa, Turk meshurlari ansiklopedisi, Istanbul 1946
# Jesús María Pérez Loriente

Jesús María Pérez Loriente (Biscarrués, 1 de novembre de 1930) va ser un jugador de bàsquet aragonès.
Mesurava 1,90 metres d'altura i jugava a la posició de pivot. Amb 13 anys jugava a la Unión Deportiva Huesca, de 1947 a 1949 jugà al Cerbuna de Saragossa, per motius d'estudi, i la temporada 1949-50 retornà al club d'Osca. La temporada 1950-51 va fitxar pel FC Barcelona, club on jugaria durant set temporades fins a la seva retirada en finalitzar la temporada 1956-57.
Va ser internacional amb la selecció espanyola en 6 ocasions i guanyà la medalla d'argent en els Jocs del Mediterrani de 1951, celebrats a Alexandria.

## Referències

* ↑ «Nuestros ases, por Manuel Espín» (en castellà). Mundo Deportivo, 24-02-1985 [Consulta: 13 maig 2022].
* ↑ «Lista de los jugadores internacionales por España». feb.es, 21-07-2022. [Consulta: 5 setembre 2022].
# Lutz Haueisen

Lutz Haueisen (Jena, 12 d'octubre de 1958) va ser un ciclista de Alemanya de l'Est especialitzat en el ciclisme en pista. Va guanyar dues medalles, una d'elles d'or en puntuació, als Campionats del Món.
El seu fill Dennis també es dedicà al ciclisme.

## Palmarès

* 1979
** Campió del món en Persecució per equips (amb Gerald Mortag, Axel Grosser i Volker Winkler)
* 1981
** Campió del món amateur en Puntuació
* 1985
** Campió de la RDA en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Indofòbia

La indofòbia és una fòbia, una actitud hostil cap als habitants de l'Índia i la cultura de l'Índia i, en general, certs prejudicis contra els pobles del sud d'Àsia en general. La fòbia cap als indis és definida en el context dels prejudicis anti-indis apareguts a l'est d'Àfrica; com a conseqüència, hi havia una tendència a reaccionar negativament contra les persones d'arrels índies, especialment pel que fa a la seva cultura i els seus hàbits.

## Referències

* ↑ «What does ‘anti-Indian' mean?». sunday-guardian.com. Arxivat de l'original el 2017-08-15. [Consulta: 21 desembre 2015].
* ↑ Ali Mazrui, "The De-Indianisation of Uganda: Does it require an Educational Revolution?" ponència presentada a l' East African Universities Social Science Council Conference, 19–23 de desembre de 1972, Nairobi, Kenya, p.3.

## Enllaços externs

* What does ‘anti-Indian' mean? Arxivat 2017-08-15 a Wayback Machine. per Zafar Sobhan, The Sunday Guardian. (anglès)
* Australia and anti-Indian violence, The Economist, 18 de juny de 2009. (anglès)
# Districte de Pirot

El Districte de Pirot (en serbi: Пиротски Oкруг, Pirotski Okrug) és un districte de Sèrbia que s'estén pels territoris del sud-est del país. Té una població de 92.479 habitants, i el seu centre administratiu és Pirot.

## Municipis

Els municipis que formen el districte són:
* Bela Palanka
* Pirot
* Babušnica
* Dimitrovgrad

## Demografia

La composició ètnica del districte segons el cens de 2011 és la següent:
| Grup ètnic | Població |
| Serbis | 77.379 |
| Búlgars | 6.602 |
| Gitanos | 4.306 |
| Altres | 4.192 |
| Total | 92.479 |
| | Districte de Zaječar | Província de Vidin |
| Districte de Nišava | | Província de Montana |
| Districte de Jablanica | Província de Pernik | Província de Sofia |

## Referències

Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Aina Bauzà Roig

Aina Bauzà Roig (Marratxí, Mallorca, 1994) és una regatista catalana. Amb una travessa de 30 dies, 22 hores i 34 minuts, Aina Bauzà, la regatista del Club de Vela Puert d'Andratx, va assolir una nova fita en establir el nou rècord transatlàntic de navegació en solitari en un monocasc, partint des de Cadis cap a les Bahames.
Llicenciada en Nàutica i Transport Marítim i amb un màster Universitari en Enginyeria Nàutica, va iniciar-se a la pràctica de la vela des de molt jove. Va ser membre de l'equip Espanyol (2011-2019 Participació en els campionats del món i d'Europa) i Campiona d'España 2017 (Medallista en campionats i Copes d'España 2011-2019).

## Palmarès

* Récord transatlàntic de navegació en solitari en un monocasc, de Càdiz a San Salvador de Bahamas
* 3a 100 Milles entre Illes Mini 6.5 en Solitari al 2023
* 6a Campionat del Món de Offshore a Dos 2022 a bord d'un Figaro 3 2023
* 2a Palma Vela inshore Swan 42 (Navigator Position).
* 2a Non-stop Round Italy Race Doublehanded 1.500 milles en Figaro 3 amb la Cecilia Zorzi.

## Referències

* ↑ Infobae, Por Newsroom. «La regatista Aina Bauzà recibe el homenaje de su pueblo tras su hazaña en el Atlántico» (en espanyol europeu), 11-07-2024. [Consulta: 14 agost 2024].
* ↑ «Aina Bauzà Roig, primera dona de les Balears que travessa en solitari l'Atlàntic amb el Redo By Ànima Negra de 6,50 Metres d'eslora», 03-04-2024. [Consulta: 20 juny 2024].

## Bibliografia

* «Après 30 jours de mer, elle établit un record de transatlantique en solitaire sur un Mini 6.50» (en francès). Voiles et Voiliers, 5 abril [Consulta: 20 juny 2024].
* Bernad Suelves, Marc «Aina Bauzà logra un récord transatlántico a vela en un monocasco» (en castellà). AS, 08-04-2024 [Consulta: 20 juny 2024].
* «Aina Bauzà gaudeix al Port d'Andratx després de creuar l'Atlàntic tota sola». IB3, 22 maig [Consulta: 20 juny 2024].

## Enllaços externs

* Lloc web oficial
# Joan d'Horne

Joan d'Horne (1450 - 18 de desembre de 1505, a Maastricht) va ser príncep-bisbe del principat de Lieja des del 1483 fins a la seva mort.
Provenia d'una antiga família de nobles, originària de la vila de Horn del comtat del mateix nom (actualment als Països Baixos).
Després de la mort de Lluís de Borbó en una batalla dirigida per Guillem de la Mark i la temptativa d'aquest darrer per fer elegir el seu fill Joan el 14 de setembre de 1482 com príncep-bisbe, el principat va conèixer uns mesos d'inestabilitat. Les tropes brabançones van atacar les Bones Viles de Borgloon, Tongeren, Hasselt i Herk-de-Stad i van incendiar Haspengouw, el graner del principat.
Guillem va ser vençut al gener de 1483 pels brabançons i el 17 de febrer el papa Sixt IV van anomenar Joan d'Horne príncep-bisbe de Lieja, el que va atiar a rivalitat entre les famílies d'Horne i de la Mark. El 10 d'abril, va signar-se a Huy un tractat de pau entre el ducat de Brabant i el principat.
Segons aquest tractat, la primera missió del nou príncep consistia en la reparació dels estralls causats pels dos anys de guerra a la fi del regne del seu predecessor Lluís de Borbó. També va negociar amb Felip I de Castella perquè aquest reconegués la neutralitat del principat de Lieja en una temptativa de protegir-lo contra més destruccions i guerres.
El 5 d'abril de 1487 va signar-se a l'abadia de Sant Jaume a Lieja la Pau de Sant Jaume. En aquest tractat s'hi van plasmar tots els drets, lleis i costums del principat, el que va contribuir a la seguretat jurídica de la població i al floriment de la indústria i de les arts.

## Referències

* Llista dels bisbes de Tongeren, Maastricht i Lieja
* ↑ Jean Janssen, Sous la crosse, évolution socio-politique, économique et culturelle du Pays de Liège, Bruxelles, Jean Janssen, 2000, p.86-90
# Loïc Perrin

Loïc Perrin (nascut el 7 d'agost de 1985) és un futbolista professional francès que juga com a central per l'AS Saint-Étienne de la Ligue 1 amb el qual ha guanyat la Copa de la lliga francesa la temporada 2012–13.
El 6 de novembre de 2014, Perrin fou convocat pel seleccionador francès Didier Deschamps per formar part de la llista de 23 per jugar amistosos contra Albània i Suècia. Fou convocat novament el 9 de novembre de 2015 en substitució del lesionat Mamadou Sakho pels enfrontaments també amistosos contra Alemanya i Anglaterra.

## Referències

* ↑ http://www.asse.fr/fr/Effectif-professionnel-/Defenseur/Perrin-Loic-j13 Arxivat 2016-03-06 a Wayback Machine.
* ↑ «France boss Didier Deschamps calls up St Etienne defender Loic Perrin». Sky Sports, 06-11-2014 [Consulta: 30 desembre 2014].
* ↑ «Sakho pulls out of France squad». goal.com, 09-11-2015.

## Enllaços externs

* Fitxa de Loïc Perrin a L'Équipe (francès)
* Fitxa amb França a FFF
# Poperinge

Poperinge és un municipi belga de la província de Flandes Occidental a la regió de Flandes.

## Seccions

| # | Nom | Extensió (km²) | Població (01/01/2007) |
| I | Poperinge | 47,61 | 13.318 |
| II | Krombeke | 8,54 | 712 |
| III | Proven | 13,10 | 1.366 |
| IV | Reningelst | 15,20 | 1.413 |
| V (VII) (VIII) | Roesbrugge-Haringe - Roesbrugge - Haringe | 11,60 | 1.068 723 345 |
| VI (IX) (X) | Watou - Sint-Jan-Ter-Biezen - Abele | 23,28 | 1.881 |
    Font: Poperinge

## Localització

* a. Beveren (Alveringem)
* b. Stavele (Alveringem)
* c. Westvleteren (Vleteren)
* d. Oostvleteren (Vleteren)
* e. Elverdinge (Ieper)
* f. Vlamertinge (Ieper)
* g. Dikkebus (Ieper)
* h. De Klijte (Heuvelland)
* i. Westouter (Heuvelland)
* j. Boeschepe
* k. Godewaersvelde
* l. Steenvoorde
* m. Winnezeele
* n. Houtkerque
* o. Bambecque

## Personatges il·lustres

* Leonard Lodewijk De Bo (1826-1885), capellà i lingüista
Jef Planckaert
* Jacobus Papa (segle xvi), ludimagister i poeta
# Indoescítia

Indoescítia fou una regió de la zona de l'Indus, que probablement incloïa Kutch, Gujarat i la regió de Saurashtra. Derivava el seu nom de les tribus escites establertes des del segle ii aC a la zona. Claudi Ptolemeu diu que era dividida en districtes: Patalene, Abiria i Syrastrene (Saurasthra). Els escites foren eliminats al segle i aC. Modernament al regne escita de l'Índia se'l designa com a Sakastan o Sakastana.

## Vegeu també

* Indo-Escita
# He (xian)

El xian de He o Hexian (xinès tradicional: 和县, xinès simplificat: 和县, pinyin: Hé Xiàn) és un xian de la província d'Anhui, República Popular de la Xina, sota la jurisdicció de Ma'anshan. Té una població de 650.000 i una àrea de 1412 km². El govern del xian He es troba a la ciutat de Liyang.
El xian de He té jurisdicció sobre onze ciutats i quatre municipis.
Entre 1980 i 1981 es van trobar a Hexian fòssils de l'Homo erectus, un antecessor dels humans moderns, en una excavació a la cova Longtandong, al vessant de la muntanya Wanjiashan.

## Referències

* ↑ «Hexian Homo erectus». Arxivat de l'original el 2008-07-20. [Consulta: 16 juliol 2015].